Държавен вестник, бр. 71, 2004 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  71
(3) При изпълнение на ремонти трябва да
бъдат взети всички мерки за осигуряване на
безопасността на съоръженията и защита на
ремонтния персонал.
Раздел III
Промени в проекта и експлоатационната
практика
Чл. 88. Всички промени в проекта и в екс-
плоатационната практика, които оказват същес-
твено влияние върху безопасността, се извърш-
ват след получаване на разрешение от Агенци-
ята за ядрено регулиране по реда на Наредбата
за реда за издаване на лицензии и разрешения
за безопасно използване на ядрената енергия
(ДВ, бр. 41 от 2004 г.).
Чл. 89. Извършването на промените не може
да води до понижаване на нивото на безопас-
ност.
Чл. 90. При извършването на промените се
осигурява изпълнение на основните функции на
безопасност.
Чл. 91. След извършване на промените се
провеждат:
1. изпитвания за установяване на работоспо-
собността на всички засегнати системи (еле-
менти);
2. корекции в ООБ;
3. корекции в технологичния регламент за
експлоатация и инструкциите за експлоатация
и поддръжка.
Раздел IV
Извеждане от експлоатация
Чл. 92. При извеждане от експлоатация на
съоръжения за управление на ОЯГ се спазват
изискванията на съответната наредба, с която се
уреждат изискванията за безопасност при извеж-
дане от експлоатация на ядрени съоръжения,
приета в съответствие с чл. 26, ал. 2 ЗБИЯЕ.
Чл. 93. Експлоатиращата организация пред-
ставя в АЯР най-малко 3 години преди спиране-
то на съоръжението за извеждане от експлоа-
тация следните документи:
1. програма за извеждане от експлоатация;
2. проект за извеждане от експлоатация;
3. отчет за оценка на безопасността при из-
веждане от експлоатация.
Чл. 94. Подготовката за извеждане от екс-
плоатация на съоръжение за управление на ОЯГ
започва след преустановяване на приемането
на ОЯГ. Съоръжението се счита в експлоата-
ция до отстраняването на ОЯГ. За периода на
подготовка за извеждане от експлоатация са
приложими всички изисквания за безопасност
на съоръженията в експлоатация.
Чл. 95. През периода на подготовка за из-
веждане от експлоатация се провежда комплекс-
но обследване на съоръжението за установява-
не на фактическото състояние и актуализиране
на проекта за извеждане от експлоатация.
Г л а в а  п е т а
РАДИАЦИОННА ЗАЩИТА
Раздел I
Общи разпоредби
Чл. 96. (1) Радиационната защита по време
на етапите въвеждане в експлоатация, експло-
атация и извеждане от експлоатация се осигу-
рява чрез:
1. техническите средства, предвидени в про-
екта;
2. организационните мерки, разработени в
програма за радиационна защита.
(2) Радиационната защита включва:
1. радиационен контрол;
2. радиационен мониторинг на околната сре-
да в радиационнозащитната зона и в наблюда-
ваната зона;
3. аварийно планиране и поддържане на ава-
рийната готовност.
Чл. 97. Програмата за радиационна защита
при управление на ОЯГ трябва да осигурява
изпълнение на изискванията за радиационна
защита на персонала и населението в съответ-
ствие с изискванията на Наредбата за осигуря-
ване на безопасността на ядрените централи,
приета в съответствие с чл. 26, ал. 2 ЗБИЯЕ.
Раздел II
Радиационен контрол
Чл. 98. Системата за радиационен контрол
цели своевременното откриване на отклонения
от нормалната експлоатация на съоръженията
и развитието на аварийни процеси, предотвра-
тяване на облъчването на персонала с йонизи-
ращи лъчения над нормативно установените
дози, както и предотвратяване на замърсяване-
то с радиоактивни вещества на територията на
площадката.
Чл. 99. Системата за радиационен контрол
трябва да осигурява непрекъснат контрол на
радиационните параметри в помещенията и на
площадката на съоръжението в съответствие
с нормите за радиационна защита, определени
в Наредбата за основни норми за радиационна
защита, приета в съответствие с чл. 26, ал. 3
ЗБИЯЕ. Системата за радиационен контрол
включва:
1. автоматизираната система за радиацио-
нен контрол;
2. преносими дозиметри за контрол при не-
обходимост на мощността на дозата в съоръ-
женията;
3. преносими средства за измерване на по-
върхностното радиоактивно замърсяване на
персонала и на повърхностите на помещения и
обзавеждане.
Чл. 100. Автоматизираната система за ради-
ационен контрол осигурява:
1. измерване на контролираните параметри,
характеризиращи състоянието на съоръжения-
та при нормална експлоатация, проектни и
надпроектни аварии;